**NÁVRH**

**Rámcová dohoda**

**č. SVO-RVO3-2024/000787-xxx**

**na dodávku tričiek a polokošieľ pre príslušníkov Policajného zboru, pre príslušníkov Hasičského a záchranného zboru a pre štátnych zamestnancov lesníkov**

uzatvorená podľa § 409a nasl. zákona č. 513/1991 Zb. Obchodný zákonník v znení neskorších predpisov (ďalej len ( “Obchodný zákonník”)

a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z.z.“)

(ďalej len „Dohoda“)

medzi účastníkmi Dohody:

**Kupujúci:**

**Názov:** **Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

Zastúpený: [●]

IČO: 00 151 866

DIČ: 2020571520

IČ DPH: SK2020571520

Bankové spojenie: Štátna pokladnica

Číslo účtu/IBAN: SK78 8180 0000 0070 0018 0023

BIC/SWIFT kód : SPSRSKBA

IInternetová adresa (URL): <http://www.minv.sk/>

Kontaktná osoba: [●]

Tel. kontakt: [●]

E-mail: [●]

(ďalej len „**Kupujúci**“)

a

**Predávajúci: XXX**

**Názov:** [●]

Sídlo/Miesto podnikania: [●]

Zastúpený: [●]

IČO: [●]

DIČ: [●]

IČ DPH: [●]

Bankové spojenie: [●]

Číslo účtu/IBAN: [●]

SWIFT: [●]

Zapísaný v: v Obchodnom registri [●] súdu [●], oddiel [●], vložka č.: [●]

Alternatívne v Živnostenskom registri Okresného úradu [●], číslo živ. registra: [●]

Kontaktná osoba: [●]

Tel. kontakt: [●]

E-mail: [●]

(ďalej len „**Predávajúci**“)

(Kupujúci a Predávajúci ďalej spolu ako „**Účastníci Dohody**“ alebo každý samostatne aj ako „**Účastník Dohody**“).

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ č. 2024/S [●] zo dňa [●] 2024 a vo Vestníku verejného obstarávania č. [●] /2024 zo dňa [●] 2024 pod zn. [●] – MST verejnú súťaž na realizáciu zákazky s názvom **„****Tričká a polokošele pre príslušníkov Policajného zboru, pre príslušníkov Hasičského a záchranného zboru a pre štátnych zamestnancov – lesníkov“** (ďalej len **„verejné obstarávanie“**).
2. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Táto Dohoda je výsledkom procesu verejného obstarávania postupom podľa zákona č. 343/2015 Z.z. Na základe tejto skutočnosti sa Účastníci Dohody v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Kupujúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečenie kúpy Tovaru (tak ako je tento pojem zadefinovaný nižšie v čl. I. bode 1.1, čl. II. bode 2.1. a v Prílohe č. 1 Dohody), ktorý bude v súlade s touto Dohodou a Kúpnymi zmluvami kupovať Kupujúci od Predávajúceho.

**Článok I.**

**Predmet Dohody**

* 1. Predmetom tejto Dohody je záväzok Predávajúceho odovzdať Kupujúcemu a previesť do výlučného vlastníctva Kupujúceho tovar, a to „Tričká a polokošele pre príslušníkov Policajného zboru, pre príslušníkov Hasičského a záchranného zboru a pre štátnych zamestnancov lesníkov” špecifikované v čl. II tejto Dohody a v Prílohe č.1 tejto Dohody, vrátane obalu a dopravy na miesto dodania podľa potrieb Kupujúceho (ďalej len **„Tovar“**) a záväzok Kupujúceho Tovar prevziať a zaplatiť kúpnu cenu dohodnutú v súlade s podmienkami Dohody.
  2. Účelom tejto Dohody je stanoviť práva a povinnosti Účastníkov Dohody a štandardné podmienky obchodného vzťahu medzi Účastníkmi Dohody, ktoré sa budú aplikovať na kúpne zmluvy na Tovar, ktoré budú Účastníci dohody uzatvárať výhradne na žiadosť Kupujúceho. Účastníci Dohody sa dohodli, že kúpa Tovaru podľa tejto Dohody bude realizovaná na základe uzavretej kúpnej zmluvy, v ktorej budú špecifikované všetky detaily kúpy Tovaru, a ktorej vzor tvorí Prílohu č. 3 tejto Dohody (ďalej len “Kúpna zmluva”).

**Článok II.**

**Tovar, Kúpna zmluva**

* 1. Tovar je podrobne špecifikovaný v Opise predmetu zákazky, technické požiadavky (ďalej len „**OPZ**“) použitom v súťažných podkladoch vo verejnom obstarávaní ako aj v ponuke Predávajúceho predloženej do verejného obstarávania (ďalej len „**Ponuka**“), ktoré tvoria Prílohu č. 1. tejto Dohody.
  2. Predávajúci sa zaväzuje dodať Tovar v kvalite špecifikovanej v OPZ a v bezchybnom stave.
  3. Zmluvné strany sa dohodli, že Kúpne zmluvy uzatvorené na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru. V Kúpnej zmluve bude určená aj celková maximálna cena za tovar kupovaný na základe uvedenej Kúpnej zmluvy.
  4. Vzorky predložené Predávajúcim v rámci predmetného verejného obstarávania sú súčasťou tejto Dohody a ich cena je zahrnutá do kúpnej ceny podľa článku III. tejto Dohody.

**Článok III.**

**Cena**

* 1. Maximálne jednotkové ceny ako aj maximálna cena celkom za Tovar musí byť stanovená v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov. .
  2. Cena zahŕňa všetky ekonomicky oprávnené náklady Predávajúceho vynaložené v súvislosti s dodaním Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
  3. Cena je stanovená v mene EURO. Ak je predávajúci platcom DPH, k  fakturovanej Cene bude pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania Tovaru. V prípade ak Predávajúci nie je platcom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platcom DPH, kúpna cena sa bude považovať vrátane DPH. Pre vylúčenie pochybností, zmena kúpnej ceny z tohto dôvodu nie je možná.
  4. Maximálna kúpna cena za Tovar uhradená Kupujúcim na základe tejto Dohody a jednotlivých Kúpnych zmlúv je stanovená v súlade s výsledkom verejného obstarávania a  touto Dohodou ako cena rovnajúca sa predpokladanej hodnote zákazky 20 784 400,00 EUR bez DPH alebo celkovej cene uvedenej v Prílohe č. 2 tejto Dohody, ak je táto vyššia alebo nižšia ako predpokladaná hodnota zákazky, a to počas celej doby trvania Dohody (ďalej len “Cena”).
  5. Maximálne jednotkové ceny za Tovar, ktoré boli predmetom Ponuky sú špecifikované v Prílohe č. 2 tejto Dohody a sú stanovené ako maximálne ceny bez DPH.
  6. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
  7. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody v časti Kupujúci na účet Predávajúceho uvedený v záhlaví tejto Dohody v časti Predávajúci.
  8. Dohodnutú Cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, formou písomného dodatku k tejto Dohode v zmysle zákona č. 343/2015 Z. z.. V prípade ak Predávajúci nie je platcom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platcom DPH, kúpna cena sa bude považovať vrátane DPH. Pre vylúčenie pochybností, zmena kúpnej ceny z tohto dôvodu nie je možná.
  9. Kúpna Cena sa môže každoročne, vždy k 1. januáru daného kalendárneho roka, zvyšovať o mieru inflácie na základe oznámenia Predávajúceho preukazujúceho výšku inflácie stanovenej Štatistickým úradom Slovenskej republiky zaslaného Kupujúcemu. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného dodatku k tejto Dohode podpísaného oprávnenými zástupcami zmluvných strán, ktorého súčasťou bude upravená Príloha č. 2 tejto Dohody.

**Článok IV.**

**Predpokladané množstvo Tovaru**

* 1. Účastníci Dohody sa dohodli, že ustanovenia tejto Dohody nemožno vykladať ako povinnosť Kupujúceho objednať si u Predávajúceho predpokladané množstvo Tovaru uvedené v Prílohe č. 1. Predpokladané množstvo Tovaru uvedené v tejto Dohode nie je pre Kupujúceho záväzné. Skutočne objednané množstvo Tovaru počas trvania tejto Dohody môže byť nižšie alebo vyššie ako predpokladaná hodnota zákazky a Kupujúci si vyhradzuje právo neobjednať Tovar. Predmetom fakturácie bude len skutočne dodané množstvo Tovaru.

**Článok V.**

**Doba platnosti Dohody**

* 1. Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania maximálneho finančného limitu podľa čl. III bodu 3.4 tejto Dohody, podľa toho, ktorá skutočnosť nastane skôr.
  2. Tovar bude Kupujúcemu dodávaný priebežne, počas doby trvania tejto Dohody, a to na základe uzavretých Kúpnych zmlúv v súlade s touto Dohodou.

**Článok VI.**

**Dodanie Tovaru**

* 1. Na základe potreby Kupujúceho na dodanie Tovaru Kupujúci vyzve písomne Predávajúceho na uzavretie Kúpnej zmluvy na dodanie Tovaru resp. jeho časti. Predávajúci je povinný bezodkladne na základe výzvy Kupujúceho uzavrieť Kúpnu zmluvu s Kupujúcim v súlade s touto Dohodou. Vzor Kúpnej zmluvy tvorí prílohu č. 4 tejto Dohody. Predávajúci nie je oprávnený odmietnuť uzavretie Kúpnej zmluvy. Predávajúci na základe uzavretej Kúpnej zmluvy dodá Kupujúcemu Tovar v kvalite špecifikovanej v Prílohe č.1 tejto Dohody v bezchybnom stave. Účastníci Dohody sa dohodli na elektronickom prijímaní a doručovaní výziev, pričom osobami zodpovednými za doručovanie a prijímanie potrebnej komunikácie sú kontaktné osoby uvedené v záhlaví tejto Dohody.
  2. Miestom dodania Tovaru je Ústredný sklad MV SR, Príboj 560, 976 13 Slovenská Ľupča.
  3. Predávajúci dodá Tovar Kupujúcemu v množstve a druhu uvedenom v Kúpnej zmluve.
  4. Lehota dodania Tovaru je štyri (4) mesiace od nadobudnutia účinnosti Kúpnej zmluvy, pokiaľ v Kúpnej zmluve nebude dohodnuté inak. Deň dodania Tovaru písomne alebo elektronicky oznámi Predávajúci Kupujúcemu najneskôr dva (2) pracovné dni vopred.
  5. Tovar musí byť dodaný v súlade s Prílohou č.1 tejto Dohody, uzavretou Kúpnou zmluvou a touto Dohodou a riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu alebo dodacieho listu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Dohody a Kúpnej zmluvy. V preberacom protokole Kupujúci vyznačí riadne dodanie Tovaru. V prípade vád sa tieto vyznačia v preberacom protokole a tento môže byť podkladom pre fakturácie až po odstránení vád dodávky Tovaru. Preberacím protokolom môže byť aj dodací list.
  6. Predávajúci sa zaväzuje dodať Tovar v súlade s uzavretou Kúpnou zmluvou.
  7. Vlastnícke právo k Tovaru a nebezpečenstvo škody na Tovare prechádza na Kupujúceho momentom odovzdania Tovaru Kupujúcemu na základe preberacieho protokolu /a alebo dodacieho listu podľa bodu 6.5 tohto článku.

**Článok VII.**

**Platobné podmienky a fakturácia**

* 1. Kupujúci sa zaväzuje za dodaný Tovar zaplatiť Predávajúcemu cenu v súlade s Kúpnou zmluvou na základe faktúry vystavenej Predávajúcim a doručenej Kupujúcemu po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Zálohové platby ani platba vopred sa neposkytujú. Úhrada Ceny sa uskutoční po prebratí Tovaru Kupujúcim, formou prevodu na bankový účet Predávajúceho. Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v bode 7.3. tohto článku tejto Dohody.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č.222/2004 Z..z.“). Neoddeliteľnou súčasťou faktúry Predávajúceho bude originál/fotokópia preberacieho protokolu alebo dodacieho listu s vyznačením bezchybného dodania Tovaru potvrdeného Kupujúcim.
  3. Lehota splatnosti faktúry Predávajúceho je 30 (tridsať) dní odo dňa doručenia faktúry Kupujúcemu. Ak predložená faktúra nebude vystavená v súlade so zákonom č. 222/2004 Z. z., v súlade s touto Dohodou a/alebo Kúpnou zmluvou, Kupujúci ju bezodkladne vráti Predávajúcemu na prepracovanie. Opravená faktúra je splatná do 30 (tridsať) dní odo dňa jej opätovného doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom. Faktúra sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody.
  5. Bankové spojenie Predávajúceho uvedené na faktúre musí byť zhodné s bankovým spojením Predávajúceho uvedeným v záhlaví Dohody.

**Článok VIII.**

**Práva a povinnosti zmluvných strán**

* 1. Predávajúci je povinný dodať Tovar Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v súlade s požiadavkami OPZ, Ponuky, tejto Dohody a uzavretej  Kúpnej zmluvy.
  2. Kupujúci je povinný protokolárne prebrať bezchybný Tovar podľa čl. VI. ods.6.1.tejto Dohody a uzavretej Kúpnej zmluvy, v mieste dodania tovaru a za splnenia podmienky podľa čl. VI. ods. 6.5. tejto Dohody a podmienok uzavretej Kúpnej zmluvy a riadne a včas zaplatiť cenu dohodnutú podľa čl. III. tejto Dohody a uzavretej Kúpnej zmluvy.
  3. V Prílohe č.4 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  4. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č.4, a to bezodkladne.
  5. V prípade zmeny subdodávateľa je Predávajúci povinný najneskôr 5 (päť) pracovných dní pred plánovanou zmenou subdodávateľa predložiť Kupujúcemu informácie o novom subdodávateľovi v rozsahu údajov podľa bodu 8.3. tohto článku tejto Dohody a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Ak sa na strane Predávajúceho ako Účastníka Dohody, podieľa skupina dodávateľov podľa § 37 zákona č. 343/2015 Z.z., má každý člen tejto skupiny dodávateľov povinnosť byť zapísaný v registri partnerov verejného sektora.
  6. Predávajúci je zároveň povinný zabezpečiť, aby každý existujúci, ako aj nový subdodávateľ alebo tretia osoba, boli vybraní tak, aby spĺňali rovnaké podmienky vyžadované od subdodávateľov a tretích osôb vo verejnom obstarávaní, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať. V prípade, ak Kupujúci písomne odsúhlasí zmenu subdodávateľa alebo tretej osoby, nevyžaduje sa uzatvorenie dodatku k tejto Dohode.
  7. Kupujúci je oprávnený rozhodnúť o nepoužití subdodávateľa a/alebo tretej osoby alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Dohody alebo Kúpnej zmluvy vlastné kapacity.
  8. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto Dohody a Kúpnej zmluvy realizoval sám. Predávajúci zodpovedá za odbornú starostlivosť pri výbere subdodávateľa a/alebo tretej osoby ako aj za výsledok činnosti/plnenia vykonanej/vykonaného na základe zmluvy o subdodávke.
  9. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
  10. V prípade, že Predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je osoba podľa § 11 ods. 1 písm. c) zákona č. 343/2015 Z.z.

**Článok IX.**

**Záručná doba a zodpovednosť za vady**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Predávajúci zodpovedá v zmysle § 429 a nasl. Obchodného zákonníka za akosť Tovaru minimálne dva (2) roky(ďalej len „Záručná doba“) od prevzatia Tovaru Kupujúcim, t.j. odo dňa uvedeného na preberacom protokole alebo dodacom liste.
  3. Podľa bodu 9.2. tohto článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke, a že Tovar bude spôsobilý na použitie za účelom, na aký sa Tovar obvykle používa.
  4. Kupujúci písomne oznámi Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Reklamácia**“).
  5. V Reklamácii   Kupujúci určí aké nároky si uplatňuje zo záruky. V prípade Reklamácie môže Kupujúci požadovať podľa svojho uváženia:

9.5.1. vrátenie zaplatenej Ceny za Tovar vykazujúci vady akosti,

9.5.2. zľavu z Ceny za Tovar vykazujúci vady akosti,

9.5.3. výmenu Tovaru vykazujúceho vady akosti za bezchybný Tovar,

9.5.4. opravu Tovaru vykazujúceho vady akosti.

9.6. Popri nárokoch ustanovených v bode 9.7. tohto článku tejto Dohody má Kupujúci nárok na náhradu škody.

9.7. V prípade nárokov z  Reklamácie podľa bodov 9.7.1. a/alebo 9.7.2. tohto článku Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území Slovenskej republiky) so splatnosťou tridsiatich (30) dní odo dňa jeho doručenia Kupujúcemu.

9.8. V prípade nárokov z  Reklamácie podľa bodov 9.7.3. a/alebo 9.7.4. tohto článku tejto Dohody je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do tridsiatich (30) dní odo dňa doručenia Reklamácie. V tomto prípade zabezpečí odobratie Tovaru vykazujúceho vady akosti z miesta dodania tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.

9.9. Kupujúci si vyhradzuje právo počas platnosti tejto Dohody preverovať kvalitu Tovaru na základe náhodného odberu vzoriek, pričom raz ročne bude Predávajúci hradiť náklady a poplatky štátnej skúšobne za vykonanie skúšok. V prípade, že z takto vykonanej skúšky budú výsledky doložené v skúšobnom protokole rozdielne v porovnaní s výsledkami skúšok uvedenými v protokole, ktorý bol predložený vo verejnej súťaži v neprospech Kupujúceho, má Kupujúci nárok na úhradu nákladov skúšok a ďalej právo:

9.9.1. vrátiť celú dodávku Tovaru Predávajúcemu na jeho náklady,

9.9.2. požadovať úhradu zmluvnej pokuty vo výške 16 000,- EUR so splatnosťou do tridsiatich (30) dní   
 odo dňa doručenia faktúry,

9.9.3. odstúpiť od tejto Dohody,

9.9.4. fakturovať Predávajúcemu priame náklady súvisiace s odstúpením od tejto Dohody.

9.10. Predávajúci sa zaväzuje udržiavať dostatočné výrobné, materiálne a personálne kapacity (ďalej  aj „kapacity Predávajúceho“) potrebné  na riadne a včasné  zabezpečenie  predmetu plnenia Predávajúceho  počas celej doby platnosti tejto Dohody.  Za tým účelom je Kupujúci oprávnený vykonávať fyzickú kontrolu výrobných priestorov Predávajúceho na náklady Predávajúceho v rozsahu jedenkrát ročne za účasti troch (3) zástupcov Kupujúceho. V prípade zistenia nedostatočných kapacít  Predávajúceho je Predávajúci povinný vykonať nápravu v lehote určenej v písomnej výzve Kupujúceho, ktorá nemôže byť kratšia ako (10) kalendárnych dní. Pokiaľ nedôjde k náprave v lehote určenej Kupujúcim, má Kupujúci nárok na zmluvnú pokutu vo výške 1000,- EUR (slovom: jedentisíc euro) za každý, aj začatý deň omeškania s preukázaním dostatočných kapacít Predávajúceho. V prípade opakovaného porušenia povinnosti Predávajúceho podľa tohto bodu min. dvakrát, má Kupujúci právo odstúpiť od Dohody.

9.11. Postup pri Reklamácii Tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok X.**

**Skončenie Dohody**

10.1. Túto Dohodu je možné skončiť:

10.1.1. písomnou dohodou Účastníkov Dohody, a to dňom uvedeným v takejto Dohode; v Dohode o ukončení Dohody sa súčasne upravia aj nároky Účastníkov Dohody vzniknuté na základe alebo v súvislosti s Dohodou,

10.1.2. písomným odstúpením od Dohody v súlade s touto Dohodou

10.1.3. písomnou výpoveďou podľa bodu 10.7

10.2. Kupujúci je oprávnený písomne odstúpiť od tejto Dohody ak:

* + 1. Sa proti Predávajúcemu začalo konkurzné konanie alebo reštrukturalizácia,
    2. Predávajúci vstúpil do likvidácie,
    3. Kupujúci mal dve (2) a viac Reklamácii
    4. Predávajúci koná v rozpore s touto Dohodou a/alebo Kúpnou zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie a jeho následky v určenej primeranej lehote neodstráni,
    5. Existuje dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z. alebo podľa § 40 ods. 8 zákona č. 343/2015 Z.z. alebo akýkoľvek iný dôvod na vylúčenie Predávajúceho stanovený zákonom č. 343/2015 Z.z.
    6. Predávajúci nebude schopný dodať tovar v súlade s touto Dohodou,
    7. Predávajúci poruší povinnosti podľa čl. VIII bod 8.4 až 8.10 tejto Dohody,
    8. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
    9. Predávajúci, subdodávateľ/subdodávatelia Predávajúceho nebol/neboli v čase uzavretia tejto Dohody zapísaný/í v registri partnerov verejného sektora alebo ak bol/boli vymazaný/í z registra partnerov verejného sektora;
    10. došlo k splneniu zákonných dôvodov na odstúpenie od tejto Dohody (najmä § 19 zákona č. 343/2015 Z. z.),
    11. Predávajúci dodá Kupujúcemu Tovar takých parametrov, ktoré sú v rozpore s OPZ.
  1. Predávajúci je oprávnený písomne odstúpiť od tejto Dohody v prípade, ak Kupujúci poruší Dohodu podstatným spôsobom. Za podstatné porušenie tejto Dohody na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní po lehote ich splatnosti a Kupujúci nevykoná nápravu v primeranej lehote po písomnej výzve Predávajúceho.
  2. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a  je účinné dňom doručenia druhému Účastníkovi Dohody.
  3. Odstúpením od tejto Dohody nie sú dotknuté ustanovenia týkajúce sa ochrany dôverných informácií, voľby práva, zmluvných pokút, náhrady škody a riešenia sporov. Odstúpením od tejto Dohody niektorým Účastníkom Dohody sa táto Dohoda zrušuje ku dňu doručenia odstúpenia druhému Účastníkovi Dohody. Zmluvnej strane. Pri odstúpení od tejto Dohody si Účastníci Dohody ponechajú doterajšie plnenia a/alebo Kupujúci určí spôsob vysporiadania ohľadom plnení, ktoré neboli riadne ukončené ku dňu zániku tejto Dohody.
  4. Ak Účastník Dohody odstúpi od Dohody v súlade s touto Dohodou ,má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojny, živelné katastrofy značného rozsahu majúce súvislosť s predmetom zmluvy, požiare, štrajky. Za vyššiu moc sa však nepovažujú najmä výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
  5. Túto Dohodu môže každý Účastník Dohody písomne vypovedať aj bez udania dôvodu s výpovednou lehotou (i) šesť (6) mesiacov v prípade výpovede podanej Predávajúcim a (ii) dva (2) mesiace v prípade výpovede podanej Kupujúcim. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhému Účastníkovi Dohody.

**Článok XI.**

**Zmluvné pokuty a úroky z omeškania**

11.1. V prípade, že Predávajúci nedodá Tovar v súlade s Kúpnou zmluvou (riadne) a v dohodnutom termíne (včas), má Kupujúci právo požadovať od Predávajúceho za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.

11.2. V prípade omeškania Kupujúceho s úhradou faktúry, má Predávajúci právo za každý aj začatý deň omeškania požadovať úroky z omeškania v zákonom stanovenej výške, ak o ne Predávajúci požiada.

11.3. V prípade omeškania Predávajúceho s odstránením vady Tovaru alebo výmeny Tovaru podľa čl. IX. bod  9.10. tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.

11.4. Zaplatenie zmluvnej pokuty Predávajúcim podľa bodu 11.1. a/alebo 11.3. tohto článku tejto Dohody nemá vplyv na náhradu škody, ktorá vznikla v priamej príčinnej súvislosti s porušenou povinnosťou vyplývajúcou z tejto Dohody, za ktorú sa uplatňuje zmluvná pokuta.

11.5. V prípade nepravdivosti vyhlásenia Predávajúceho, ktoré je uvedené v bode 8.9 tejto Dohody, je Predávajúci povinný zaplatiť Kupujúcemu zmluvnú pokutu vo výške 30 000,- EUR.

**Článok XII.**

**Vlastnícke právo**

12.1. Kupujúci nadobúda vlastnícke právo k Tovaru podpisom preberacieho protokolu alebo dodacieho listu

s vyznačením bezchybného dodania Tovaru.

**Článok XIII.**

**Náhrada škody**

13.1. V prípade že Kupujúcemu bude spôsobená škoda Predávajúcim, Predávajúci sa túto škodu zaväzuje

v plnom rozsahu Kupujúcemu nahradiť.

**Článok XIV.**

**Osobitné ustanovenia**

14.1. Akákoľvek písomnosť alebo iné správy, ktoré sa doručujú v súvislosti s touto Dohodou a Kúpnou   
 zmluvou (každá z nich ďalej ako „**Oznámenie**“), musia byť v písomnej podobe doručené:

1. osobne,
2. poštou doporučene s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.

14.2 Oznámenie poskytované Kupujúcemu bude zaslané na adresu uvedenú nižšie alebo inej osobe alebo   
 na inú adresu, ktorú Kupujúci priebežne písomne oznámi Predávajúcemu v súlade s týmto článkom   
 Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [●] (vyplní Kupujúci)

email: [●] (vyplní Kupujúci)

14.3 Oznámenie poskytované Predávajúcemu bude zaslané na adresu uvedenú nižšie alebo inej osobe   
alebo na inú adresu, ktorú Predávajúci priebežne písomne oznámi Kupujúcemu v súlade s týmto   
článkom Dohody:

Predávajúci: [●] (vyplní Predávajúci)

k rukám: [●] (vyplní Predávajúci)

email: [●] (vyplní Predávajúci)

14.4 Oznámenie nadobúda účinnosť okamihom jeho prevzatia a má sa za prevzaté:

14.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo   
 kuriérom; alebo

14.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa   
 doručuje ako poštová zásielka prvej triedy s uhradeným poštovným; alebo

14.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa   
 doručuje prostredníctvom elektronickej pošty.

14.5 Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.

14.6 Účastníci Dohody sa dohodli, že Predávajúci nie je oprávnený jednostranne započítať akúkoľvek   
 svoju pohľadávku voči pohľadávkam Kupujúceho.

14.7 Ak ktorékoľvek z ustanovení tejto Dohody alebo Kúpnej zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Kúpnej zmluvy avšak zákonnosť, platnosť a vykonateľnosť zvyšných ustanovení Dohody alebo Kúpnej zmluvy zostane nedotknutá.

14.8. Účastníci Dohody sa dohodli, že pohľadávky Kupujúceho vyplývajúce z tejto Dohody a/alebo Kúpnej zmluvy voči Predávajúcemu môžu byť Kupujúcim jednostranne započítané alebo postúpené na tretie osoby.

14.9 Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody  
 a/alebo Kúpnej zmluvy.

**Článok XV.**

**Záverečné ustanovenia a riešenie sporov**

* 1. Táto Dohoda nadobúda platnosť dňom jej podpisu obidvoma Účastníkmi Dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Kupujúci.

15.2 Táto Dohoda môže byť doplnená alebo zmenená len písomnými, očíslovanými a Účastníkmi Dohody podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka Dohody, bankového spojenia alebo čísla účtu, oznámi Účastník Dohody ktorého sa niektorá z uvedených zmien týka, písomnou formou túto skutočnosť druhému Účastníkovi Dohody, a to bez zbytočného odkladu, inak povinný Účastník Dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník Dohody.

15.3 Práva a povinnosti Účastníkov Dohody výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Dohody, sa budú Účastníci Dohody snažiť riešiť predovšetkým formou dohody, ktorá musí mať písomnú formu a v prípade, že sa Účastníci Dohody nedohodnú, budú sa riadiť slovenským právnym poriadkom a všetky spory z tejto Dohody budú riešené vecne a miestne príslušnými súdmi SR.

15.4. Táto Dohoda je vyhotovená v elektronickej podobe s platnosťou originálu v súlade so zákonom č.305/2013 Z. z. o elektronickej podobe výkonu pôsobnosti orgánov verejnej moci a o zmene a doplnením niektorých zákonov (zákon o e-Governmente) v znení neskorších predpisov a v súlade so zákonom č.272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe je táto Dohoda vyhotovená v troch (3) vyhotoveniach s platnosťou originálu, pričom Predávajúci obdrží jedno (1) vyhotovenie a Kupujúci obdrží dve (2) vyhotovenia.

15.5. Účastníci Dohody vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

15.6 Neoddeliteľnou súčasťou tejto Dohody je:

Príloha č. 1: Opis predmetu zákazky, technické požiadavky/Vlastný návrh plnenia Kupujúceho

Príloha č. 2: Štruktúrovaný rozpočet ceny tejto Dohody

Príloha č. 3: Vzor Kúpnej zmluvy

Príloha č. 4: Informácie o subdodávateľoch

V ......................... dňa ........ V Bratislave dňa: ...................

za Predávajúceho: za Kupujúceho:

.................................................... ............................................................